Norges Røde Kors Besøkstjeneste ble stiftet av Jens Meinich (1901-1988), som også stiftet Pasientvennen. Han forteller i sin bok at han som student i Paris leste om en ensom gammel invalid kvinne. Kvinnen hadde i sin ensomhet festet en lang hyssing til dørklokken i huset sitt, og med den kunne hun ringe med klokken uten å stå foran døren. Når hun gjorde dette, innbilte hun seg at det var noen på døren som ville snakke med henne.